ΑΠΟΦΑΣΗ ΤΟΥ ΣΥΜΒΟΥΛΙΟΥ της 14ης Μαρτίου 1989 για την έγκριση προγράμματος έρευνας και τεχνολογικής ανάπτυξης για την Ευρωπαϊκή Κοινότητα Ατομικής Ενέργειας στον τομέα του παροπλισμού πυρηνικών εγκαταστάσεων ( 1989-1993 ) ( 89/239/Ευρατόμ )

ΤΟ ΣΥΜΒΟΥΛΙΟ ΤΩΝ ΕΥΡΩΠΑΙKΩΝ ΚΟΙΝΟΤΗΤΩΝ,

ιΕχοντας υπόψη :

τη συνθήκη για την ίδρυση της Ευρωπαϊκής Κοινότητας Ατομικής Ενέργειας, και ιδίως το άρθρο 7,

την πρόταση της Επιτροπής που υποβλήθηκε κατόπιν

διαβουλεύσεων με την Επιστημονική και Τεχνική Επιτροπή^(1 ),

τη γνώμη του Ευρωπαϊκού Κοινοβουλίου^(2 ),

τη γνώμη της Οικονομικής και Κοινωνικής Επιτροπής^(3 ),

Εκτιμώντας :

ότι ορισμένα μέρη πυρηνικών εγκαταστάσεων γίνονται αναπόφευκτα ραδιενεργά κατά τη λειτουργία ότι, κατά συνέπεια, είναι ουσιώδες να βρεθούν αποτελεσματικές λύσεις ικανές να εξασφαλίσουν την ασφάλεια και την προστασία τόσο των ανθρώπων όσο και του περιβάλλοντος από τους ενδεχόμενους κινδύνους που συνεπάγεται ο παροπλισμός των εν λόγω εγκαταστάσεων

ότι το ερευνητικό πρόγραμμα που αφορά τον παροπλισμό (" αποξήλωση ") πυρηνικών εγκαταστάσεων, το οποίο εγκρίθηκε με την απόφαση 84/60/Ευρατόμ^(4 ), έχει αποδώσει θετικά αποτελέσματα και άνοιξε ενθαρρυντικές προοπτικές

ότι η επιστημονική και τεχνική βάση που είναι αναγκαία για την αύξηση της ασφάλειας και προστασίας και η οικονομική εκτίμηση του παροπλισμού θα πρέπει να ενισχυθούν περαιτέρω, συγκεκριμένα με την επίδειξη των σχετικών τεχνικών

ότι η εμπειρία που θα αποκομισθεί από τη διάλυση της πρώτης μεγάλης πυρηνικής εγκατάστασης στην Κοινότητα θα πρέπει να τεθεί στη διάθεση όλων των κρατών μελών, με την επιφύλαξη των διατάξεων του τίτλου ΙΙ κεφάλαιο ΙΙ της συνθήκης

ότι το Συμβούλιο, με την απόφαση 87/516/Ευρατόμ, ΕΟΚ^(5 ), όπως τροποποιήθηκε με την απόφαση 88/193/ΕΟΚ, Ευρατόμ^( 6 ), θέσπισε πρόγραμμα-πλαίσιο κοινοτικής έρευνας και τεχνολογικής ανάπτυξης ( 1987-1991 ) στο οποίο, μεταξύ άλλων, αναγνωρίζει την ανάγκη περαιτέρω δράσης με αντικείμενο τον παροπλισμό πυρηνικών εγκαταστάσεων,

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ :

Άρθρο 1 Εγκρίνεται ειδικό πρόγραμμα έρευνας και τεχνολογικής ανάπτυξης για την Ευρωπαϊκή Κοινότητα Ατομικής Ενέργειας στον τομέα του παροπλισμού πυρηνικών εγκαταστάσεων, όπως αυτό καθορίζεται στο παράρτημα Ι, το οποίο είναι πενταετές και αρχίζει από την 1η Ιανουαρίου 1989 .

Άρθρο 2 Το αναγκαίο κεφάλαιο για την εκτέλεση του προγράμματος υπολογίζεται σε 31,5 εκατομμύρια Ecu, περιλαμβανομένων των δαπανών προσωπικού πέντε ατόμων .

Η ενδεικτική εσωτερική κατανομή του κεφαλαίου αυτού εκτίθεται στο παράρτημα Ι .

Άρθρο 3 Οι λεπτομερείς κανόνες εφαρμογής του προγράμματος και το ποσοστό της κοινοτικής χρηματοδοτικής συμμετοχής εκτίθενται στο παράρτημα ΙΙ .

Άρθρο 4 Η Επιτροπή είναι υπεύθυνη για την εκτέλεση του προγράμματος . Επικουρείται από τη Συμβουλευτική Επιτροπή Διαχείρισης και Συντονισμού CGC6 "Πυρηνική ενέργεια σχάσης - Κύκλος καυσίμου/επεξεργασία και αποθήκευση αποβλήτων", που συγκροτήθηκε με την απόφαση 84/338/Ευρατόμ, ΕΚΑΧ, ΕΟΚ του Συμβουλίου της 29ης Ιουνίου 1984 σχετικά με τις διαρθρώσεις και τις διαδικασίες διαχείρισης και συντονισμού των κοινοτικών δραστηριοτήτων έρευνας, ανάπτυξης και επίδειξης^(7 ).

Οι συναπτόμενες με την Επιτροπή συμβάσεις θα διέπουν τα δικαιώματα και τις υποχρεώσεις των μερών, ιδίως τις μεθόδους διάδοσης, προστασίας και εκμετάλλευσης των αποτελεσμάτων της έρευνας .

Άρθρο 5 Κατά το τρίτο έτος του προγράμματος, η Επιτροπή θα πραγματοποιήσει ανασκόπηση του προγράμματος και θα υποβάλει στο Ευρωπαϊκό Κοινοβούλιο, το Συμβούλιο και την

Οικονομική και Κοινωνική Επιτροπή έκθεση σχετική με τα αποτελέσματα και, εφόσον απαιτείται, πρόταση τροποποίησης ή παράτασης .

Στο τέλος του προγράμματος θα πραγματοποιηθεί αξιολόγηση των αποτελεσμάτων από την Επιτροπή, η οποία θα υποβάλει σχετική έκθεση στο Ευρωπαϊκό Κοινοβούλιο και το Συμβούλιο .

Οι εκθέσεις που αναφέρονται στο πρώτο και δεύτερο εδάφιο θα καταρτιστούν λαμβανομένων υπόψη των κριτηρίων που παρατίθενται στο παράρτημα ΙΙΙ της παρούσας απόφασης και σύμφωνα με το άρθρο 2 παράγραφος 2 της απόφασης 87/516/Ευρατόμ, ΕΟΚ .

Άρθρο 6 Η Επιτροπή εξουσιοδοτείται να διαπραγματεύεται, σύμφωνα με το άρθρο 101 της συνθήκης, συμφωνίες ή συμβάσεις με

τρίτα κράτη, διεθνείς οργανισμούς ή υπηκόους τρίτων κρατών, προκειμένου να συμμετάσχουν καθ' ολοκληρία ή εν μέρει στο παρόν πρόγραμμα .

Άρθρο 7 Η παρούσα απόφαση απευθύνεται στα κράτη μέλη .

Βρυξέλλες, 14 Μαρτίου 1989 .

Για το Συμβούλιο

Ο Πρόεδρος

J . SOLANA MADARIAGA

( 1 ) ΕΕ αριθ . C 250 της 24 . 9 . 1988, σ. 7 .

( 2 ) ΕΕ αριθ . C 69 της 20 . 3 . 1989 .

( 3 ) Γνώμη που διατυπώθηκε στις 22 Φεβρουαρίου 1989 ( δεν δημοσιεύθηκε ακόμα στην Επίσημη Εφημερίδα ).

( 4 ) ΕΕ αριθ . L 36 της 8 . 2 . 1984, σ . 23 .

( 5 ) ΕΕ αριθ . L 302 της 24 . 10 . 1987, σ . 1 .

( 6 ) ΕΕ αριθ . L 89 της 6. 4 . 1988, σ . 35.(7 ) ΕΕ αριθ . L 177 της 4 . 7 . 1984, σ . 25 . ΠΑΡΑΡΤΗΜΑ Ι ΠΕΡΙΕΧΟΜΕΝΟ ΤΟΥ ΠΡΟΓΡΑΜΜΑΤΟΣ ΚΑΙ ΕΝΔΕΙΚΤΙΚΗ ΕΣΩΤΕΡΙΚΗ ΚΑΤΑΝΟΜΗ ΤΟΥ ΚΕΦΑΛΑΙΟΥ

Ο στόχος του προγράμματος είναι η από κοινού ανάπτυξη συστήματος διαχείρισης των πυρηνικών εγκαταστάσεων που έχουν αχρηστευθεί και των ραδιενεργών αποβλήτων που παράγονται κατά την αποσυναρμολόγησή τους, η οποία κατά τα διάφορα στάδιά της, θα εξασφαλίζει την καλύτερη δυνατή προστασία των ανθρώπων και του περιβάλλοντος . Το πρόγραμμα θα περιλαμβάνει επίδειξη των σχετικών τεχνολογιών .

Ενδεικτική κατανομή

του κεφαλαίου,

συμπεριλαμβανομένων των

δαπανών προσωπικού και των

διοικητικών δαπανών

( σε εκατομμύρια Ecu )

Το πρόγραμμα καλύπτει τους ακόλουθους τομείς :

Α .

Σχέδια έρευνας και ανάπτυξης που αφορούν τα ακόλουθα θέματα :

8,4

Αριθ.^1 : Μακροπρόθεσμη ακεραιότητα κτηρίων και συστημάτων

Αριθ.^2 : Απολύμανση ενόψει του παροπλισμού

Αριθ.^3 : Τεχνικές αποσυναρμολόγησης

Αριθ.^4 : Επεξεργασία συγκεκριμένων απόβλητων υλικών : χάλυβας, σκυρόδεμα και γραφίτης

Αριθ.^5 : Χαρακτηριστικά και προσαρμογή τηλεχειριζόμενων ημιαυτόνομων συστημάτων χειρισμού

Αριθ.^6 : Εκτίμηση των ποσοτήτων ραδιενεργών αποβλήτων που προέρχονται από τον παροπλισμό πυρηνικών εγκαταστάσεων στην Κοινότητα

Β .

Προσδιορισμός κατευθυντήριων αρχών σχετικών με :

1,1

- τη μελέτη και τη λειτουργία πυρηνικών εγκαταστάσεων με σκοπό την απλοποίηση του μελλοντικού παροπλισμού τους,

- τις εργασίες παροπλισμού με σκοπό να μειωθεί κατά το δυνατό η έκθεση σε ακτινοβολίες κατά τη διάρκεια της εργασίας,

- τα τεχνικά στοιχεία κοινοτικής πολιτικής στον τομέα αυτό .

Γ .

Δοκιμή νέων τεχνικών στην πράξη :

- Πρότυπα σχέδια

- Εναλλακτικές δοκιμές

- Απόσπαση προσωπικού

16,6

4,3

1,1

α

σ

22,0

ΣΥΝΟΛΟ

31,5

( από τα οποία 3 εκατομμύρια Ecu αφορούν δαπάνες προσωπικού και διοικητικές δαπάνες )

ΕWΓ:Λ777ΘΜΒΓ14.96

ΦΦ:^7ΘΓΡ; ΣΕΤΘΠ:^01; Η ηε:^269^μμ; 54^Υειλεν; 1919^Υειψηεν;

Βεδιενερ : WΙΛΘ Πρ.:^Ψ;

Κθνδε:^Λ 777 ΓΡ 14 - 43991

ΠΑΡΑΡΤΗΜΑ ΙΙ ΕΦΑΡΜΟΓΗ ΤΟΥ ΠΡΟΓΡΑΜΜΑΤΟΣ ΚΑΙ ΠΟΣΟΣΤΟ ΤΗΣ ΚΟΙΝΟΤΙΚΗΣ ΧΡΗΜΑΤΟΔΟΤΙΚΗΣ

ΣΥΜΜΕΤΟΧΗΣ

Το πρόγραμμα αποτελείται από δραστηριότητες που εκτελούνται μέσω συμβάσεων έρευνας κοινής δαπάνης, συναπτομένων με αρμόδιους δημόσιους οργανισμούς ή ιδιωτικές επιχειρήσεις εγκατεστημένες στα κράτη μέλη . Θα ενθαρρυνθεί η συμμετοχή μικρομεσαίων επιχειρήσεων στο πρόγραμμα .

Η Επιτροπή θα διανείμει, σε όλες τις επίσημες γλώσσες της Κοινότητας, πληροφοριακό υλικό που θα συνοδεύει την πρόσκληση συμμετοχής, ούτως ώστε να εξασφαλίσει ίσες ευκαιρίες στις επιχειρήσεις, τα πανεπιστήμια και τα ερευνητικά κέντρα στα κράτη μέλη .

Εκτός των συμβάσεων έρευνας κοινής δαπάνης, το πρόγραμμα δύναται επίσης να εκτελεσθεί μέσω συμβάσεων μελετών, σχεδίων συντονισμού και χορήγησης εκπαιδευτικών υποτροφιών ή ενισχύσεων για επαγγελματική κινητικότητα . Η σύναψη αυτών των συμβάσεων ή η χορήγηση αυτών των υποτροφιών και ενισχύσεων θα γίνεται, όταν χρειάζεται, μετά από διαδικασία επιλογής βασισμένη σε προσκλήσεις για υποβολή προτάσεων που θα δημοσιεύονται στην Επίσημη Εφημερίδα των Ευρωπαϊκών Κοινοτήτων .

Στις συμβάσεις κοινής δαπάνης δύνανται να συμμετάσχουν βιομηχανικές οργανώσεις, ερευνητικά ιδρύματα και πανεπιστήμια εγκατεστημένα στην Κοινότητα . Κάθε συμβαλλόμενος θα πρέπει να συμβάλλει ουσιαστικά στα επί μέρους σχέδια και να φέρει σημαντικό μέρος του κόστους, 50 % του οποίου θα καταβάλλεται υπό κανονικές συνθήκες από την Κοινότητα . Εναλλακτικά, προκειμένου περί πανεπιστημίων ή παρομοίων οργανισμών που εκτελούν σχέδια, η Κοινότητα δύναται να φέρει μέχρι και το 100 % των απαιτουμένων προσθέτων δαπανών .

Τα ερευνητικά σχέδια κοινής δαπάνης θα εκτελούνται, όπου χρειάζεται, από συμμετέχοντες περισσότερων του ενός κρατών μελών .

ιΟταν υπάρχει δυνατότητα για συνεργασία ευρείας κλίμακας με συμμετοχή διαφόρων κρατών μελών, το πρόγραμμα δύναται επίσης να εκτελεσθεί με συντονισμένη δράση . Αυτό αφορά ιδίως τα επιλεγέντα πρότυπα σχέδια παροπλισμού . Στις περιπτώσεις αυτές, η Κοινότητα θα συμμετέχει μέσω συμβάσεων κοινής δαπάνης σε συγκεκριμένα τμήματα των σχεδίων, και θα οργανώνει, μέσω συντονισμένης δράσης, ανταλλαγή πληροφοριών σχετικά με τα άλλα τμήματα . Θα ενθαρρύνεται η απόσπαση, σε πρότυπα σχέδια παροπλισμού, ερευνητών από όλα ει δυνατόν τα κράτη μέλη .

Οι πληροφορίες που θα προκύπτουν από την εφαρμογή των δραστηριοτήτων κοινής δαπάνης θα καθίστανται προσιτές σε όλα εξίσου τα κράτη μέλη . Οι άδειες ή/και άλλα δικαιώματα που τυχόν γεννηθούν στα πλαίσια του προγράμματος θα υπόκεινται στις συνήθεις συμβατικές προϋποθέσεις που ισχύουν στην Κοινότητα .

ΠΑΡΑΡΤΗΜΑ ΙΙΙ ΚΡΙΤΗΡΙΑ ΕΚΤΙΜΗΣΗΣ

Η αξιολόγηση του προγράμματος θα πραγματοποιηθεί από ανεξάρτητους εμπειρογνώμονες σύμφωνα με το κοινοτικό σχέδιο δράσης σχετικά με την αξιολόγηση των κοινοτικών δραστηριοτήτων έρευνας και ανάπτυξης . Κατά την αξιολόγηση πρόκειται να ληφθούν υπόψη τα ακόλουθα κριτήρια :

- η έκταση στην οποία οι προτάσεις έρευνας επιλέχθηκαν σύμφωνα με τα σχετικά κριτήρια,

- η έκταση στην οποία οι ενισχυθείσες εργασίες οδήγησαν σε ουσιαστική ανάπτυξη των επιστημονικών γνώσεων, των τεχνικών και του εξοπλισμού,

- η δυνητική σημασία των αποτελεσμάτων όσον αφορά τις εργασίες παροπλισμού σε βιομηχανική κλίμακα,

- η δυνητική σημασία των αποτελεσμάτων από άποψη ασφάλειας και προστασίας κατά τον παροπλισμό και ιδίως από την άποψη της έκθεσης σε ακτινοβολία των εκτελούντων τον παροπλισμό εργαζομένων,

- η δυνητική σημασία των αποτελεσμάτων όσον αφορά την αξιοπιστία των εκτιμήσεων του κόστους παροπλισμού,

- η έκταση στην οποία προωθήθηκε η ανταλλαγή πληροφοριών και η διασυνοριακή συνεργασία των κρατών μελών .